b'\n_START_ARTICLE_\nJavier Gom\xc3\xa1 Lanz\xc3\xb3n\n_START_SECTION_\nBiografia\n_START_PARAGRAPH_\n\xc3\x89s doctor en Filosofia i posseeix una doble llicenciatura: en Filologia Cl\xc3\xa0ssica (1988) i en Dret (1992). En 1993 va guanyar les oposicions al cos del Consell d\'Estat amb el n\xc3\xbamero 1 de la seva promoci\xc3\xb3. Des de 2003 \xc3\xa9s director de la Fundaci\xc3\xb3 Juan March, amb seu a Madrid._NEWLINE_Ha reunit la seva obra filos\xc3\xb2fica en dues recopilacions: Tetralog\xc3\xada de la ejemplaridad i Filosof\xc3\xada mundana. Tamb\xc3\xa9 \xc3\xa9s autor d\' Ingenuidad aprendida i La imagen de tu vida. Ha escrit un mon\xc3\xb2leg dram\xc3\xa0tic, Inconsolable, publicat \xc3\xadntegrament per El Mundo, i programat pel Centre Dram\xc3\xa0tic Nacional._NEWLINE_Pel seu primer llibre, Imitaci\xc3\xb3n y experiencia, va obtenir el Premi Nacional de Literatura, modalitat Assaig, de 2004. En maig de 2011 fue guardonat amb el Premi ABC Cultural & \xc3\x80mbit Cultural._NEWLINE_Es patr\xc3\xb3 del Teatre Reial de Madrid i del Teatre Abad\xc3\xada de Madrid. En 2012 i en 2014 la revista Foreign Policy (en castell\xc3\xa0) el va incloure en la llista dels cinquanta intel\xc2\xb7lectuals iberoamericans m\xc3\xa9s influents. Ha rebut alguns guardons pels seus llibres, ha impartit confer\xc3\xa8ncies en multitud d\'institucions espanyoles i estrangeres, i col\xc2\xb7labora habitualment a peri\xc3\xb2dics, suplements culturals i r\xc3\xa0dio.\n_START_SECTION_\nObra Dram\xc3\xa0tica\n_START_PARAGRAPH_\nAutor de "Inconsolable", mon\xc3\xb2leg dram\xc3\xa0tic. El diumenge 24 de juliol de 2016, el diari El Mundo va publicar \xc3\xadntegrament el mon\xc3\xb2leg que el Teatre Mar\xc3\xada Guerrero de Madrid (del Centre Dram\xc3\xa0tic Nacional) va estrenar el 28 de juny de 2017, dirigit per Ernesto Caballero de las Heras i amb Fernando Cayo com a int\xc3\xa8rpret.'